Diari Oficial de la Generalitat Valenciana


Sumari del DOGV 9683, del 14-09-2023 (2023/9314)

RESOLUCIÓ de 28 d'agost de 2023, de la Direcció General de Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de María del Carmen Emiliana i Pedro de Pablo Moreno. ABI 552/2019.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9314


Data del document
:   28-08-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 28 d'agost de 2023, de la Direcció General de Patrimoni, de terminació de l'expedient i declaració de la improcedència de declarar hereua la Generalitat Valenciana respecte de l'herència de María del Carmen Emiliana i Pedro de Pablo Moreno. ABI 552/2019. [2023/9314]  
Antecedents de fet  
La Conselleria d'Hisenda, Economia i Administració Pública ha tingut coneixement, mitjançant un escrit presentat per M. Begoña Galindo Santos, de la defunció sense testar de María del Carmen Emiliana i Pedro de Pablo Moreno, el 26 de febrer de 1996 i el 19 d'agost de 1991, i amb DNI: \*\*\*\*754\*\* i \*\*\*\*753\*\*, respectivament.  
Acreditat l'empadronament de tots dos en l'Ajuntament d'Alacant, que no van atorgar testament i que, en principi, no es coneixien persones amb dret a heretar, amb data 15 de setembre de 2020 es va dictar un acord d'incoació del procediment per a la declaració d'herència intestada, publicat en el Diari Oficial de la Generalitat Valenciana el 28 de setembre de 2020 i que es va exposar en el tauler d'edictes de l'Ajuntament d'Alacant del 24 de setembre al 26 d'octubre de 2020.  
  
Iniciada una investigació del cabal relicte, amb data 28 de juliol de 2023, es rep un escrit de Mercedes Zurrón Vilariño, en representació de familiars amb millor dret a l'herència dels causants.  
Entre la documentació adjunta s'aporta acta de notorietat, núm. 911, de data 10 de juliol de 2023, en la qual es declara hereua universal abintestat de Pedro de Pablo Moreno la seua germana María del Carmen Emiliana de Pablo Moreno.  
I la núm. 912, de la mateixa data, en la qual es declaren hereus universals abintestat de María del Carmen Emiliana de Pablo Moreno els seus cosins germans.  
S'hi al·lega, per transmissió d'aquesta última, que els descendents dels seus cosins germans gaudeixen d'aqueix millor dret.  
Com que no queda prou acreditada la relació de parentiu al·legada, es requereix completar la documentació justificativa d'aquesta.  
  
Amb data 23 d'agost de 2023, es rep la documentació reclamada i queda acreditada la seua sol·licitud.  
  
Fonaments de dret  
En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 946 del Codi Civil; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada, així com la improcedència de declarar la Generalitat Valenciana hereua de María del Carmen Emiliana i Pedro de Pablo Moreno, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret; no és necessari un informe previ de l'Advocacia General de la Generalitat, d'acord amb l'informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, s'hi podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 28 d'agost de 2023.- El director general de Patrimoni: Antonio Joaquín Woodward Poch.